
УТВЪРДИЛ: /п/
ГОСПОДИН ГОСПОДИНОВ

КМЕТ НА ОБЩИНА МЪГЛИЖ:

МЕРКИ 
ЗА 
ОРГАНИЗИРАНЕ НА ДЕЙНОСТИТЕ В ДЕТСКИТЕ ГРАДИНИ В ОБЩИНА МЪГЛИЖ, СЛЕД ВЪЗСТАНОВЯВАНЕ НА ПРИЕМА НА ДЕЦА
1. Подновяването на посещението на детска градина/ясла се извършва  по желание на родителя, след предварително запознаване с новите правила за работа на детската градина срещу подпис.
2. Родителите подписват Декларация /по образец/, еднократно при подновяване на посещението на детска градина/ясла от детето.  
3. За подновяване на посещението на децата не се изисква представянето на медицински бележки съгласно чл. 4, ал. 4 и 5 от Наредба № 3 от 05.02.2007 г. за здравните изисквания към детските градини и чл. 21, ал. 2, 3 и 4 от Наредба № 26 от 18.11.2008 г. за устройството и дейността на детските ясли и детските кухни и здравните изисквания към тях. 
4. Посещението на детска градина/ясла е допустимо само за деца, които вече са записани в съответната детска градина/ясла през учебната 2019-2020 година и чиито родители/настойници не са поставени под карантина от РЗИ. 
5. Общият брой на децата в група да бъде между 12 и 16 деца. 
6. При сформиране на групите предимство при посещение в детска градина имат децата от подготвителна група 6 г., децата на допълнителна подкрепа и децата на родители, които работят на постоянен трудов договор.
7. Приемът в детската градина/ясла се извършва по предварително оповестен график/ред, при необходимост и в по-дълъг интервал от време, а ако климатичните условия го позволяват – на двора или на специално обособено пространство, осигуряващо отстояние на най-малко 2 м между семействата. 
8. В зависимост от промяната в ситуацията или според решението на родителите този график следва да се актуализира своевременно.

9. Не се допуска влизането на придружителите на децата в сградата на детската градина/ясла. Когато атмосферните условия не позволяват, ръководството на детската градина/ясла следва да създаде организация, която да осигури безопасното приемане и предаване на децата без да се допускат родителите в сградите на детската градина.

10. Приемът в детската градина/ясла се извършва от медицинско или друго упълномощено от директора лице при използване на необходимите индивидуални предпазни средства – маска/шлем и ръкавици.
11. При приемане на детето всяка сутрин се измерва телесната му температура.
12. В случай на констатиране признаци на заболяване на детето същото не се приема. 
13. С децата, които подновяват посещението си на детска градина/ясла, не се провеждат

педагогически ситуации, а само допълнителни форми на педагогическо взаимодействие с акцент върху изграждане на навици за здравословен начин на живот и усвояване на социални умения. Провеждат се  дейности за обща и/или допълнителна подкрепа, включително за децата със СОП.

14. При съобразяване с климатичните условия (когато не вали) децата остават навън, с

изключение на времето за хранене и почивка, като за децата се организират игри, които да осигурят необходимата позитивна емоционална среда. 
15. При възможност  храненето на децата също се организира и осъществява на открито.
16. Не се допуска събиране на една място на персонал от детската градина/ясла освен ако това не е необходимо за опазване здравето и живота на децата, 

17. Не се допускат контакти на член от персонала на детската градина/ясла с повече от една група.

18. Задължително се спазва физическата дистанция между децата от отделните групи.

19. Задължително се спазва физическа дистанция между персонала в отделните групи. 
20. Задължително се спазва физическа дистанция между родителите и персонала на детската градина/ясла.

21. При организиране на процесите по възстановяване на работата на детската градина/ясла директорите следва:

· да изградят среда за бърза и лесна комуникация с родителите, в която да могат бързо да ги информират за правилата за работа на детската градина/ясла и да могат да планират разпределянето на децата в групи.
· до всеки четвъртък на работната седмица да проучват броя на децата, които се очаква да посещават детската градина/ясла през следващата седмица;

· най-малко един работен ден преди началото на новата седмица да изпратят информация на родителите за създадената организация и да им потвърдят възможността за посещение на детска градина/ясла от детето;

· да инициират предварително проучване сред родителите дали, откога, при каква организация и колко дълго биха желали децата им да посещават детска градина/ясла;

· да призоват родителите да задържат децата вкъщи, а в случай че това е невъзможно, да ги уведомят, че независимо от спазването на определените здравни изисквания физическите контакти между децата в групата и на децата с учителите и помощник възпитателите са неизбежни, а това несъмнено носи определен риск за здравето им;

· да използват подходящ начин, за да запознаят всеки родител срещу подпис с правилата за работа на детската градина/ясла;

· да предоставят на родителите информация и полезни препоръки за спазване на правила, хигиена и психично здраве по време на реадаптацията;

· да изготвят съвместно с медицинското лице протокол за почистване и дезинфекция;

· почистването и дезинфекцията да не се извършва в присъствието на деца;

· да определят бройката необходими материали за спазване на здравните изисквания (маски/шлемове, дезинфектанти, течен сапун, хартия за почистване на ръцете, мокри кърпички, продукти за почистване и дезинфекция, ръкавици и др.) и да осигуряват тези материали преди отваряне на детската градина/ясла, както и да ги осигуряват след това редовно и в необходимите количества;

· да организират подреждането на помещенията с възможности за игри в малки групи и обособени кътове, които да се ползват от малък брой деца;

· да разработят план за движение в сградата, като при необходимост осигурят необходимата маркировка за спазването му;

· да обособят пространство и ясно указание къде детето се преобува и докъде може да влиза с външните си обувки;

· при съобразяване с капацитета на сградата и броя на децата, които ще посещават детската градина/ясла, да направят разпределение на учителите, които ще поемат групите, и да изготвят график за работа им, като ежеседмично го актуализират;

· да разработят график за пристигане на персонала на детската градина/ясла, който да осигури време за преобличане в работно облекло преди започване на работа, и да обособят помещение за тази цел;

· при необходимост да реорганизират помещенията в детската градина/ясла, за да се гарантира максимален брой групи с минимален брой деца в тях (в изпълнение на принцип № 3) и спазването на дистанция между децата от отделните групи;

· по решение на педагогическия съвет на детската градина/ясла да изготвят промени в правилника за дейността на детската градина/ясла;

· да организират обезопасяване на средата, като се отстраняват всички играчки, които не могат да бъдат дезинфекцирани;

· да не се допуска внасянето на играчки от децата .
· да осигурят медицински специалист за извършване на сутрешен филтър на всички отворени входове на детската градина/ясла, или упълномощени и предварително инструктирани лица за осъществяване на приема;

· да организират изготвянето на график за приемането и изпращането на децата от отделните групи;
· да осигурят работата с децата в една и съща група и с един и същи персонал, което ще предотврати контакта между децата от различните групи;

· да осигуряват необходимите средства за хигиена и поддържането на личната безопасност на персонала и на децата и особено отлична хигиена за измиване на ръцете, колкото може по-често;

· да не допускат използването на музикален и физкултурен салон освен в случаите, в които помещенията се използват за обособяването на отделна група;

· да не допускат организирането и провеждането на педагогически дейности, които не са дейност на детската градина (изучаване на чужди езици, танци, изобразителни изкуства, спорт, театър и др.).

22. Родителите, които са преценили, че детето ще възстанови посещението си на детска градина/ясла:

· най-късно два работи дни преди планираното посещение да уведомят директора за датата, на която детето ще започне да посещава детска градина/ясла, за периода(седмица/месец) на планираното посещение и за продължителността на дневния му престой;

· В специално изготвена Декларация по образец декларират обстоятелството, че не им е известно детето да е било в контакт със заразно болни и нямат признаци на болест през последните 14 дни. В декларацията родителите посочват, че са запознати и солидарно отговорни за спазването на правилата на работа на детската градина/ясла;

· да не използват градски транспорт за придвижване до детската градина/ясла и обратно винаги, когато това е възможно;

· да водят детето си на детска градина/ясла и да го вземат при стриктно спазване на графика/реда, за да се предотврати струпване, като изчакат на нужното разстояние;

· да се запознаят с предоставените им от детската градина/ясла полезни препоръки и да подкрепят усилията на институцията за спазване на правила, хигиена и психично здраве по време на реадаптацията на детето им;

· да измерват всяка сутрин температурата на децата си и да не ги водят на детска градина/ясла, когато забележат признаци на заболяване и/или измерят температура по-висока от 37,3 градуса;

· да организират незабавното вземане на детето в случаите, когато бъдат уведомени от медицинското лице в детската градина/ясла, че то проявява признаци на заболяване;

· да придружават детето само до мястото за прием, без да влизат в сградата на детската градина/ясла, освен ако не бъдат помолени за това, но в тези случаи стриктно спазват изискванията за хигиена на ръцете, дихателен етикет и физическа дистанция;

· да осигурят плик, в който детето да поставя обувките, с които то пристига в детската градина/ясла (след събуване на обувките детето или приемащия го в детската градина/ясла възрастен поставя обувките в плика, след което детето обува пантофи, които са предварително почистени вкъщи);

· да осигурят поне два броя маски, в случай че носенето на маска е по препоръка на лекуващия/личния лекар на детето.

23. Екипът от педагогически, медицински и непедагогически специалисти, които са на работа в детската градина/ясла, е нужно да:

· се запознаят срещу подпис поне един ден преди отваряне на детската градина/ясла с правилата за работа в създадената извънредна ситуация и да ги спазват стриктно;

· използват обособеното помещение, в което да сменят обувките и дрехите, с които идват отвън, с работни, като спазват разработения график;

· измият ръцете си, да се дезинфекцират и да поставят необходимите предпазни средства (маска/шлем) веднага след влизане в детската градина/ясла;

· отделят време през деня за споделяне между децата, както и за разяснение на ситуацията и на правилата за лична хигиена и значимостта от тяхното спазване;

· въвеждат нови ритуали за посрещане на децата, които не изискват прегръдки и близки контакти;

· да дезинфекцират след всяка употреба контактния термометър и да слагат латексови ръкавици при неговото използване;

· незабавно търсят компетентно мнение от медицинско лице в детската градина/ясли, в случай че при престоя на детето възникне съмнение за проблем в здравословното му състояние;

· предлагат на децата включване в игри и дейности, които да подкрепят емоционалното им развитие и преодоляване на тревожността им, свързана с извънредната ситуация;

· придружават децата и им дават насоки, когато това е необходимо, за това как най-добре да мият ръцете си, като преди това им покажат как става това

· задължително измиване на ръцете се извършва при пристигането в детската градина/ясла, при прибиране от двора, преди и след всяко хранене, преди и след използване на тоалетна, след кихане или кашляне, в края на деня преди тръгване за вкъщи и при влизане удома. 
· Измиването да е с вода и сапун за поне 30 секунди, със старателно изсушаване със суха салфетка за еднократна употреба, а ако тези условия не са  налични, може да се използва дезинфектант за ръце под надзора на възрастен човек.

· използват подходящ дезинфектант за ръце, и в краен случай алкохолни кърпички, подходящи за кожата, когато не са в близост до вода и течен сапун, но възможно най-бързо след това измиват ръцете си или тези на децата с вода и течен сапун

· дезинфекцията на ръце при деца се допуска в краен случай при невъзможност за измиване с топла вода и сапун, като се извършва под стриктен контрол от страна на персонала, като в последствие ръцете на детето се измиват при първа възможност;

· да се избягва размяната на топки, играчки, моливи и други, при невъзможност трябва или да бъде придружена от дезинфекция след всяка употреба;

· организират дейностите така, че децата от една група да бъдат разделяни на помалки групички, които да играят различни игри или да се въвличат в различни активности;

· организират срещи с родителите само при необходимост, и то на открито пространство, в съответствие с необходимите изисквания и при спазване на физическа дистанция;

· да сменят памперсите на децата в детските ясли с латексови ръкавици, които да се сменят след всяка процедура;

· лигавниците на децата в детските ясли, когато се използват такива, да се сменят възможно най-често.
24. По отношение на хигиената в сградата :

· всички помещения се проветряват често за поне 10 мин – сутрин преди пристигане на децата, по време на излизане на децата, по време на следобедната почивка, при почистване на помещенията и в края на работния ден;

· дезинфекция на помещенията се извършва най-малко 4 пъти дневно;

· почистването на тоалетните с почистващи препарати и дезинфекцирането им се извършва най-малко два пъти дневно;

· предоставяне на индивидуални съдове за хранене и за пиене на вода, които се почистват непосредствено след всяка употреба;

· трапезната посуда и приборите за хранене се подлагат на почистване и химиотермодезинфекция, след всяка употреба;

· почистване на маси, столчета и други повърхности и точки за контакт най-малко два пъти дневно;

· не се недопуска да внасянето на стоки и предмети от родителите в детската градина/ясла (вода, салфетки и др.);

· не се недопуска използването на плюшени играчки;

· играчките се измиват с топла вода и сапун, отвътре и отвън, най-малко два пъти дневно.

· Играчките, които не могат да бъдат почистени съгласно инструкциите, трябва да бъдат опаковани и недостъпни за децата до края на епидемията COVID-19;

· Осигурява се лично спално бельо за отделното дете, което се пере при минимум 60°C веднъж седмично или при необходимост и при спазване на здравните изисквания, регламентирани с Наредба № 12 за здравните изисквания към обществените перални;

· кофите за боклук се изпразват най-малко три пъти дневно, след което се измиват и дезинфекцират;

· площадките на открито се разделят така, че да не се допуска физически контакт между отделните групи;

· да се извършва дезинфекциране на уредите за игра и пейките на площадките поне веднъж дневно.

· дезинфектантите, които се използват в детската градина, трябва да са включени в Регистъра на биоцидите, за които има издадено разрешение за предоставяне на пазара по реда на Закона за защита от вредното въздействие на химичните вещество и смеси, публикуван на електронната страница на Министерството на здравеопазването;

· да се използва обособената за всяка група площадка за игра на открито само от съответната група;

· при приготвянето на храната в детската градина, в обособения към нея кухненски блок, се спазват всички изисквания в областта на храните, вкл. и тези, публикувани на интернет страницата на Министерството на здравеопазването и на Българската агенция за безопасност на храните.

25. При наличие на един или повече симптоми при дете (кашлица, кихане, задух, болки в гърлото, умора, гастроинтестинални оплаквания, висока температура и др.):

· Първоначално поведение:

· Детето да се изолира незабавно в предназначено за такъв случай помещение, докато не се прибере у дома или докато не му се обърне внимание от медицински специалист. На детето се поставя маска, съобразена с възрастта му.
· Незабавно да се осъществи връзка с родителите/настойниците и да се изиска да вземат детето, като се съобразяват с необходимите превантивни мерки.

· На родителите/настойниците да се припомнят процедурите, които трябва да следват – да се избягва физически контакт и да се консултират с лекуващия лекар на семейството, за да реши дали е необходимо да се направи тест.

· След като детето напусне помещението, да се извърши щателна дезинфекция няколко часа по-късно.

· Да се спазват стриктно превантивните и ограничителните мерки.

· Да се приеме отново детето в детската градина/ясла срещу медицинска бележка от семейния лекар, че това е допустимо.

· В случай на положителен тест на дете:
· Да се информира екипът на детската градина/ясла състав, който трябва незабавно да се свърже със съответната РЗИ. 

· Мерките за идентифициране на контактните лица и мерките, които да се предприемат, се съгласуват между РЗИ и директора на съответната детската градина/ясла.

· В зависимост от характеристиките на сградата и броя на контактните лица мерките може да включват затваряне на една или няколко групи или на цялата детска градина/ясла.

· Лицата, които се поставят под задължителна карантина се определя от съответната регионална здравна инспекция в зависимост от конкретната ситуация.

· Да се почистят и дезинфекцират щателно помещенията и предметите, до които е имало контакт детето в последните 48 часа.

· Да се информират контактните лица на детето за стъпките, които трябва да предприемат.

· При необходимост да се осигури подкрепа от психолозите, които обслужват детските градини.

26. При наличие на един или повече симптоми при възрастен (кашлица, кихане, задух, болки в гърлото, умора, гастроинтестинални оплаквания, висока температура и др.):

· Първоначално поведение

· Да се изолира незабавно възрастният човек и да му се даде маска, ако връщането у дома не е възможно в същия момент. Да се спазват ограничителните мерки.

· Да се избягва физическият контакт с други лица и да се консултира с лекуващия си лекар, който ще реши дали е нужно да се направи тест.

· Да се извърши щателна дезинфекция няколко часа по-късно, след като лицето напусне помещението, 
· Да бъдат спазвани стриктно превантивните и ограничителни мерки.

· В случай на положителен тест

· Да се информира директора, който трябва незабавно да се свърже със съответната РЗИ.

· Да се оцени рискът от разпространение на инфекцията в семейството и в зависимост от това да се предприемат най-адекватните мерки за изолацията в конкретния случай.

· Мерките за идентифициране на контактните лица и мерките, които да се предприемат, да бъдат съгласувани между РЗИ и директора на съответната детската градина/ясла.

· В зависимост от характеристиките на сградата и броя на контактните лица мерките може да включват затваряне на една или няколко групи или на цялата детска градина/ясла.

· Лицата, които се поставят под задължителна карантина се определят от съответната регионална здравна инспекция, в зависимост от конкретната ситуация.

· Да се информират контактните лица на възрастния за стъпките, които ще трябва да предприемат.

· Да се извършат щателно почистване и дезинфекция на помещенията и предметите, до които е имало контакт лицето в последните 48 часа.

· При необходимост да се осигури подкрепа от психолозите, които обслужват детските градини.

